Diari Oficial de la Generalitat Valenciana


Sumari del DOGV 6159, del 04-12-2009 (2009/11814)

RESOLUCIÓ de 31 de juliol de 2009, del vicepresident segon del Consell i conseller d'Economia, Hisenda i Ocupació per la qual s'autoritza una generació de crèdit per import de cent quaranta-dos mil set-cents huitanta euros (142.780 €) en el subprograma 322.52, Formació per a l'Ocupació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6159

Data del DOGV
:   04-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11534


Data del document
:   31-07-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 31 de juliol de 2009, del vicepresident segon del Consell i conseller d'Economia, Hisenda i Ocupació per la qual s'autoritza una generació de crèdit per import de cent quaranta-dos mil set-cents huitanta euros (142.780 €) en el subprograma 322.52, Formació per a l'Ocupació. [2009/11433]  
Per Resolució de 26 de maig de 2009 la Direcció General del Servici Públic d'Ocupació Estatal va acordar finançar amb un import de 385.780 € les accions dels centres nacionals de Formació Professional Ocupacional transferits a la Generalitat a càrrec del Pla de Treball per a 2009 aprovat per comissió de coordinació i seguiment de la Formació Professional per a l'ocupació entre el Servici Públic d'Ocupació Estatal i la Comunitat Valenciana.  
La Llei 17/2008 de 29 de desembre de Pressupostos de la Generalitat per al 2009, preveu en el Pressupost del SERVEF per a esta entitat, una dotació de 43.000 € en la línia de subvenció T5670 Ajuda alumnes centres nacionals de Formació i per a gastos de funcionament, 200.000 € en el capítol II del subprograma 322.52 "Formació per a l'Ocupació".  
Vista la proposta del secretari autonòmic d'Ocupació i director general del SERVEF de generar crèdit per import de 142.780 €, ajustant les dotacions dels capítols II i IV del subprograma 322.52 "Formació per a l'ocupació" mitjançant la minoració de crèdit per import de 7.910 € en el capítol II "compra de béns i gastos de funcionament" i l'increment de la dotació de la línia T5670 Ajuda alumnes centres nacionals de Formació del capítol IV Transferències corrents en 150.690 €.  
Vist l'informe favorable de la Intervenció Delegada en el SERVEF de data 19 de juny de 2009 i del director general de Pressupostos i Gastos de data 26 de juny de 2009 i tenint en compte allò disposat en els articles 32 i 37 del Text Refós de la Llei d'Hisenda Pública de la Generalitat Valenciana, en els articles 17 i 19 de la Llei 17/2008, de 29 de desembre, de Pressupostos de la Generalitat per a l'exercici 2009 i de l'article 25.2) del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc:  
Primer  
Incrementar el pressupost d'ingressos del SERVEF en l'aplicació pressupostària 00.87.84.428.9157.23581, per import de 142.780 euros   
Segon  
Minorar crèdit en el pressupost de gastos del SERVEF, en l'aplicació i per l'import que s'indica:   
92.47.34.9883.75447.5 -7.910 €  
Tercer  
Incrementar el crèdit en el pressupost de gastos del SERVEF, en l'aplicació i per l'import que s'indica:   
65.47.22.2005.08587.4 Línia T5670 150.690 €  
València, 31 de juliol de 2009.- El conseller d'Economia, Hisenda i Ocupació, vicepresident segon del Consell: Gerardo Camps Devesa.